กินยาคุมเม็ดแรกวันที่ 1/12 (ไม่ได้เป็นปจด.) และมีพสพ.แบบแตกใน ในวันที่ 5/12 และมีการกินยาคุมฉฉ.ในวันที่ 5/12 ต่อมาวันที่ 6,7,8,9 ได้มีพสพ.แบบไม่ใส่ถุงยางแต่หลั่งนอก และกินยาคุมแบบรายเดือนตามปกติ อยากทราบว่าในวันที่ 6,7,8,9 ยาคุมจะมีผลคุมกำนิดไหม ปจด.ครั้งสุดท้าย 1/11
สวัสดีค่ะ ยาคุมกำเนิดแบบแผงรายเดือนนั้นจะมีประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากไม่ได้กินตอนมีประจำเดือน ควรกินติดต่อกันให้ครบ 7 วันก่อน ก็คือเพศสัมพันธ์หลังวันที่ 8/12 ไปเท่านั้น จึงจะปลอดภัย เพศสัมพันธ์ก่อนหน้านี้อาจจะตั้งครรภ์ได้แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และที่สำคัญถ้าไม่ได้กินยาคุมตอนมีประจำเดือน ควรจะเช็กการตั้งครรภ์ให้แน่ใจก่อนว่าไม่ตั้งครรภ์ ค่อยเริ่มยาค่ะ